Ajuntament de Mont-roig del Camp 
Pel decret núm. 2024-5626 de l’Ajuntament de Mont-roig del Camp, de 14 de novembre de 2024, s’aprova la convocatòria per la celebració del Concurs de pessebres de l’Ajuntament de Mont-roig del Camp per l’any 2024, que es regeix per les Bases específiques que regulen el concurs de pessebres de Mont-roig del Camp i que van ser publicades al Butlletí Oficial de la Província de Tarragona (BOPT), número 229, de 29.11.2018.
a. L’objecte de les subvencions és: fomentar les tradicions populars, entre les quals es troba la celebració d’un concurs de pessebres. 
b. Les persones beneficiàries són: tots els veïns i veïnes, entitats, escoles o establiments comercials del municipi de Mont-roig del Camp. 
c. L’aplicació pressupostària a la qual s’imputarà la subvenció és la 130 33400 48100. La quantia total màxima de la subvenció és de 1.150€.
d. Els criteris de valoració de les sol·licituds de subvencions convocades i els requisits per sol·licitar-les són els següents:
i. Es podran presentar al concurs tot tipus de pessebres. Sobre un total de 45  punts es tindrà en compte l’originalitat (fins a 15 punts), l’elaboració (fins a 15 punts) i el valor artístic (fins a 15 punts). 
ii. Els pessebres poden ser construïts en qualsevol material, estil, tècnica i mides.
e. Aquestes subvencions es convoquen pel règim de concurrència competitiva. 
f.  El Departament de Cultura és l’òrgan per a la instrucció del procediment de concessió de subvencions i el mateix departament és l’òrgan competent per la resolució de la concessió.
g. Les sol·licituds es poden presentar des de l’endemà que es publiqui la convocatòria al Butlletí Oficial de la Província fins el 14 de desembre de 2024. 
h. Les sol·licituds s’han de presentar a través de la seu electrònica de l’Ajuntament de Mont-roig del Camp o a qualsevol dels llocs regulats a l’article 16.4. de la Llei 39/2015 d’1 d’octubre, de procediment administratiu comú de les administracions públiques.
i. El termini per resoldre i notificar és el dia 4 de gener de 2024, quan es farà públic el veredicte del Jurat durant l’acte de lliurament dels Premis. La resolució es publicarà a l’e-taulell de l’Ajuntament de Mont-roig del Camp i a la Base de Datos Nacional de Subvenciones.
j. Les persones beneficiàries cal que assisteixin a l’acte de lliurament dels premis. En cas d’impediment podrà assistir-hi una altra persona en representació del participant. El premi es considerarà desert en el cas que ningú el reculli.


